
讘讘讗 讘转专讗 讞 注"讘 - 驻讬专讜砖 砖讟讬讬谞讝诇抓

驻讚讬讜谉 砖讘讜讬诐 诪爪讜讛 专讘讛 讛讬讗.





讗诪专 诇讬讛 [诇讜] 专讘讗 诇专讘讛 讘专 诪专讬: 诪谞讗 讛讗 诪讬诇转讗 讚讗诪讜专 专讘谞谉 [诪谞讬谉 讚讘专 讝讛 砖讗诪专讜 讞讻诪讬诐] 砖驻讚讬讜谉 砖讘讜讬诐 诪爪讜讛 专讘讛 讛讬讗? 讗诪专 诇讬讛 [诇讜], 讚讻转讬讘 [砖谞讗诪专]: "讜讛讬讛 讻讬 讬讗诪专讜 讗诇讬讱 讗谞讛 谞爪讗 讜讗诪专转 讗诇讬讛诐 讻讛 讗诪专 讛' 讗砖专 诇诪讜转 诇诪讜转 讜讗砖专 诇讞专讘 诇讞专讘 讜讗砖专 诇专注讘 诇专注讘 讜讗砖专 诇砖讘讬 诇砖讘讬" (讬专诪讬讛 讟讜, 讘). 讜讗诪专 专' 讬讜讞谞谉: 讻诇 讛诪讗讜讞专 讘驻住讜拽 讝讛 拽砖讛 诪讞讘讬专讜.





讞专讘 拽砖讛 诪诪讜转 专讙讬诇 — 讗讬 讘注讬转 讗讬诪讗 拽专讗, 讜讗讬 讘注讬转 讗讬诪讗 住讘专讗 [讗诐 转专爪讛 讗诪讜专 诪谉 讛讻转讜讘, 讜讗诐 转专爪讛 讗诪讜专 诪谉 讛住讘专讛]. 讗讬 讘注讬转 讗讬诪讗 住讘专讗 [讗诐 转专爪讛 讗诪讜专 诪谉 讛住讘专讛]: 讛讗讬 拽讗 诪讬谞讜讜诇 讜讛讗讬 诇讗 拽讗 诪讬谞讜讜诇 [讝讛 讘诪讬转转 讞专讘 诪转谞讜讜诇, 讜讝讛 讘诪讬转讛 专讙讬诇讛, 讗讬谞讜 诪转谞讜讜诇]. 讜讗讬讘注讬转 讗讬诪讗 拽专讗 [讜讗诐 转专爪讛 讗诪讜专 诪谉 讛讻转讜讘], 砖谞讗诪专: "讬拽专 讘注讬谞讬 讛' 讛诪讜转讛 诇讞住讬讚讬讜" (转讛讬诇讬诐 拽讟讝, 讟讜).





专注讘 拽砖讛 诪讞专讘 — 讗讬讘注讬转 讗讬诪讗 住讘专讗 [讗诐 转专爪讛 讗诪讜专 住讘专讛 讘讚讘专], 砖讻谉 讛讗讬 拽讗 [讝讛] 诪爪讟注专 讛专讘讛 拽讜讚诐 诇讻谉, 讜讛讗讬 诇讗 拽讗 [讜讝讛 讗讬谞讜] 诪爪讟注专. 讗讬讘注讬转 讗讬诪讗 拽专讗 [讗诐 转专爪讛 讗诪讜专 诪谉 讛讻转讜讘], 砖谞讗诪专: "讟讜讘讬诐 讛讬讜 讞诇诇讬 讞专讘 诪讞诇诇讬 专注讘" (讗讬讻讛 讚, 讟). 砖讘讬 拽砖讛 诪讻讜诇诐, 讚讻讜诇讛讜 讗讬转谞讛讜 讘讬讛 [砖讻讜诇诐 谞诪爪讗讬诐 讘讜] 砖讛专讬 讘砖讘讬 讬砖 专注讘 讜讞专讘 讜诪讜讜转.





讗 讗讙讘 讛讚讘专讬诐 砖讚讬讘专谞讜 注诇 讞诇讜拽转 爪讚拽讛 讜讻讬讜爪讗 讘讛诐 诪讘讬讗讬诐 诪讛 砖转谞讜 专讘谞谉 [砖谞讜 讞讻诪讬诐]: 拽讜驻讛 砖诇 爪讚拽讛 谞讙讘讬转 讘砖谞讬诐 (注诇 讬讚讬 砖谞讬 讗谞砖讬诐) 讜诪转讞诇拽转 讘砖诇砖讛 (注诇 讬讚讬 砖诇讜砖讛). 谞讙讘讬转 讘砖谞讬诐 — 砖讗讬谉 注讜砖讬诐 砖讜诐 砖专专讜转 (诪讬谞讜讬 砖讬砖 讘讜 砖诇讟讜谉 讜转讜拽祝) 注诇 讛爪讘讜专 驻讞讜转 诪砖谞讬诐, 讜诪转讞诇拽转 讘砖诇砖讛 — 砖爪专讬讻讬诐 诇讚讜谉 讘讝讛 讻讚讬谞讬 诪诪讜谞讜转, 砖讛专讬 讛讙讘讗讬诐 拽讜讘注讬诐 诪讬 诪拽讘诇 讜诪讬 讗讬谞讜 诪拽讘诇, 讜讻诪讛 诪拽讘诇 讻诇 讗讞讚.





转诪讞讜讬 谞讙讘讬转 讘砖诇砖讛 讜诪转讞诇拽转 讘砖诇砖讛, 诇驻讬 砖讙讘讜讬讛 讜讞诇讜拽讛 砖讜讬诐, 砖讙讜讘讬诐 讜诪讞诇拽讬诐 诪谉 讛转诪讞讜讬 讘讻诇 讬讜诐 讜爪专讬讱 砖讬讛讗 讛砖诇讬砖讬 诪讝讜诪谉 诇讞诇讜拽转 讛讗讜讻诇. 讜讗讬诇讜 拽讜驻讛 — 诪讞诇拽讬诐 诪注专讘 砖讘转 诇注专讘 砖讘转, 驻注诐 讘砖讘讜注.





讜注讜讚 讘讛讘讚诇讬诐 砖讘讬谞讬讛诐: 转诪讞讜讬 — 诪转讞诇拽 诇注谞讬讬 注讜诇诐, 讻诇讜诪专, 诇讻诇 注谞讬 砖讘讗 诇注讬专, 拽讜驻讛 — 诪讞诇拽讬诐 专拽 诇注谞讬讬 讛注讬专. 讜专砖讗讬诐 讘谞讬 讛注讬专 诇注砖讜转, 讻诇讜诪专, 诇讛砖转诪砖 讘讻住祝 讛拽讜驻讛 注讘讜专 转诪讞讜讬 诇讛讗讻讬诇 诇注谞讬讬诐, 讜诇注砖讜转 诪谉 讛转诪讞讜讬 诪诪讛 砖讛诐 讙讜讘讬诐 讘诪讝讜谞讜转 讘驻讜注诇 拽讜驻讛, 讜讘讻诇诇 讛诐 专砖讗讬诐 诇砖谞讜转讛 诇讻诇 诪讛 砖讬专爪讜 诇砖诐 爪讚拽讛 诇驻讬 讛爪讜专讱.





讜讻讬讜爪讗 讘讝讛 专砖讗讬谉 讘谞讬 讛注讬专 诇讛转谞讜转 注诇 讛诪讚讜转 (住讜讙 讛诪讬讚讜转) 讜注诇 讛砖注专讬诐 (诪讞讬专讬诐 拽爪讜讘讬诐 诇讻诇 诪爪专讱), 讜注诇 砖讻专 驻讜注诇讬诐 砖讬谞转谉 讘注讬专 讝讜, 讜诇讛住讬注 注诇 拽讬爪转谉, 讻诇讜诪专, 诇讻驻讜转 注诇 讗讜转诐 讚讘专讬诐 砖讛诐 拽讜爪讘讬诐 讜拽讜讘注讬诐 讝讛 诇讝讛. 注讚 讻讗谉 讛讘专讬讬转讗, 讜诪注转讛 讚谞讬诐 讘驻专讟讬讛.





讗诪专 诪专 [讛讞讻诐]: 讗讬谉 注讜砖讬谉 砖专专讜转 注诇 讛爪讘讜专 驻讞讜转 诪砖谞讬诐. 讜砖讜讗诇讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜]? 讗诪专 专讘 谞讞诪谉, 讗诪专 拽专讗 [讛讻转讜讘]: "讜讛诐 讬拽讞讜 讗转 讛讝讛讘" 讜讙讜' (砖诪讜转 讻讞, 讛), 讜谞讗诪专 讘诇砖讜谉 专讘讬诐 "讛诐", 诇诇诪讚谞讜 砖注讜砖讬诐 讝讗转 讚讜讜拽讗 讘砖谞讬讬诐.





讜诪注讬专讬诐: 注谞讬谉 砖诇 砖专专讜转 讛讜讗 砖诇讗 注讘讚讬 [注讜砖讬诐] 讘驻讞讜转 诪砖谞讬诐, 讛讗 讛讬诪讜谞讬 诪讛讬诪谉 [讗讘诇 诇谞讗诪谞讜转 谞讗诪谉] 讙诐 讬讞讬讚 诇讛讬讜转 讙讝讘专, 砖诇讗 谞讗诪专 讛讚讘专 诪砖讜诐 讞砖砖 砖诇 讞讜住专 谞讗诪谞讜转 (砖爪专讬讻讬诐 砖讬砖讙讬讞讜 讝讛 注诇 讝讛), 讗诇讗 讻诇诇 讛讜讗 砖诇讗 讬讛讗 讬讞讬讚 注讜砖讛 砖专专讛 注诇 讛爪讬讘讜专. 诪住讬讬注 诇讬讛 [诇讜] 讛讚讘专 讛讝讛 诇专' 讞谞讬谞讗, 砖讗诪专 专' 讞谞讬谞讗: 诪注砖讛 讜诪讬谞讛 专讘讬 砖谞讬 讗讞讬谉 注诇 讛拽讜驻讛, 砖讗祝 砖讛诐 拽专讜讘讬诐 讝讛 诇讝讛 讜讗讬谞诐 谞讗诪谞讬诐 诇讛注讬讚 讝讛 讻谞讙讚 讝讛, 诪讻诇 诪拽讜诐 诇讗 讞砖砖 诇讻讱 讜诪讬谞讛 讗讜转诐.





讜砖讜讗诇讬诐: 诪讗讬 砖专专讜转讗 [诪讛 讛砖专专讛] 讘拽讜驻讛 砖诇 爪讚拽讛? 讜诪砖讬讘讬诐: 砖讗诪专 专讘 谞讞诪谉 讗诪专 专讘讛 讘专 讗讘讜讛: 诇驻讬 砖诪诪砖讻谞讬谉 注诇 讛爪讚拽讛, 讻诇讜诪专, 讙讜讘讬诐 诪讗谞砖讬诐 讘讻讜讞 诇爪讜专讱 爪讚拽讛, 讜讗驻讬诇讜 讘注专讘 砖讘转 讻讗砖专 讗谞砖讬诐 讟专讜讚讬诐 讜讬讻讜诇讬诐 诇讟注讜谉 砖讗讬谉 诇讛诐 讝诪谉 讜讻住祝. 讜诪拽砖讬诐: 讗讬谞讬 [讛讗诐 讻谉 讛讜讗]? 讜讛讗 讻转讬讘 [讜讛专讬 谞讗诪专]: "讜驻拽讚转讬 注诇 讻诇 诇讞爪讬讜" (讬专诪讬讛讜 诇, 讻), 讜讗诪专 专' 讬爪讞拽 讘专 砖诪讜讗诇 讘专 诪专转讗 诪砖诪讬讛 [诪砖诪讜] 砖诇 专讘: 讜讗驻讬诇讜 注诇 讙讘讗讬 爪讚拽讛, 砖讗诐 注讜砖讬诐 讘讻驻讬讬讛 讙诐 讛诐 谞拽专讗讬诐 "诇讜讞爪讬讜"!





讜诪砖讬讘讬诐: 诇讗 拽砖讬讗 [讗讬谉 讝讛 拽砖讛]: 讛讗 讚讗诪讬讚 [讝讛 砖讛讜讗 注砖讬专] 讙讜讘讬诐 诪诪谞讜 讗驻讬诇讜 讘讻讜讞, 讛讗 [讝讛] 砖讛讜讗 诇讗 讗诪讬讚 [注砖讬专] 讜讗讝 讛讙讜讘讛 诪诪谞讜 讘讻讜讞 讛专讬 讛讜讗 讘讙讚专 诇讜讞爪讬 讬砖专讗诇. 讻讬 讛讗 [讻诪讜 诪注砖讛 讝讛] 砖专讘讗 讗讻驻讬讛 [讻驻讛 讗讜转讜] 诇专讘 谞转谉 讘专 讗诪讬, 砖讛讬讛 注砖讬专, 讜砖拽讬诇 诪讬谞讬讛 讗专讘注 诪讗讛 讝讜讝讬 [讜诇拽讞 诪诪谞讜 讗专讘注 诪讗讜转 讝讜讝] 诇爪讚拽讛. 诪转讜讱 砖谞讬讚讜谞讛 讙讘讬讬转 爪讚拽讛 诪讘讬讗讬诐 诪诪讛 砖讚专砖讜 讞讻诪讬诐 讘注谞讬谉.





谞讗诪专: "讜讛诪砖讻诇讬诐 讬讝讛专讜 讻讝讛专 讛专拽讬注 讜诪爪讚讬拽讬 讛专讘讬诐 讻讻讜讻讘讬诐" (讚谞讬讗诇 讬讘, 讙). "讛诪砖讻诇讬诐 讬讝讛专讜 讻讝讛专 讛专拽讬注" — 讝讛 讚讬讬谉 砖讚谉 讚讬谉 讗诪转 诇讗诪转讜, 砖诪讻讜讞 讛讘谞转诐 讜讛砖讻诇转诐 讚谞讬诐 讻专讗讜讬, "讜诪爪讚讬拽讬 讛专讘讬诐 讻讻讜讻讘讬诐 诇注讜诇诐 讜注讚" — 讗诇讜 讙讘讗讬 爪讚拽讛 讛讙讜专诪讬诐 诇专讘讬诐 诇注砖讜转 爪讚拽讛.





讘诪转谞讬转讗 转谞讗 [讘讘专讬讬转讗 砖谞讛]: 诪讛 砖谞讗诪专 "讜讛诪砖讻诇讬诐 讬讝讛专讜 讻讝讛专 讛专拽讬注" — 讝讛 讚讬讬谉 砖讚谉 讚讬谉 讗诪转 诇讗诪转讜 讜讙讘讗讬 爪讚拽讛, 讜诪讛 砖谞讗诪专: "讜诪爪讚讬拽讬 讛专讘讬诐 讻讻讜讻讘讬诐 诇注讜诇诐 讜注讚" — 讗诇讜 诪诇诪讚讬 转讬谞讜拽讜转. 讜砖讜讗诇讬诐: 讻讙讜谉 诪讗谉 [诪讬]? 砖讛专讬 诇讗 讻诇 诪诇诪讚 转讬谞讜拽讜转 讗驻砖专 诇拽专讜讗 诇讜 讘转讗专讬 讻讘讜讚 讗诇讛! 讗诪专 专讘: 讻讙讜谉 专讘 砖诪讜讗诇 讘专 砖讬诇转. 讜诪住驻专讬诐: 砖专讘 讗砖讻讞讬讛 [诪爪讗 讗讜转讜] 讗转 专讘 砖诪讜讗诇 讘专 砖讬诇转 讚讛讜讛 拽讗讬 讘讙讬谞转讗 [砖讛讬讛 注讜诪讚 讘讙讬谞讛], 讗诪专 诇讬讛 [诇讜]: 砖讘拽转讬讛 诇讛讬诪谞讜转讱 [注讝讘转 讗转 谞讗诪谞讜转讱] 讜讛讝谞讞转 讗转 讛转诇诪讬讚讬诐? 讗诪专 诇讬讛 [诇讜]: 讛讗 转诇讬住专 砖谞讬谉 讚诇讗 讞讝讬讗 诇讬 [讛专讬 讝讛 砖诇讜砖 注砖专讛 砖谞讛 砖诇讗 专讗讬转讬 讗讜转讛] 讗转 讙讬谞转讬, 讜讛砖转讗 谞诪讬 讚注转讗讬 注诇讜讬讛讜 [讜注讻砖讬讜 讙诐 讻谉 讚注转讬 注诇讬讛诐, 注诇 讛转讬谞讜拽讜转] 讜讗讙讘 砖讘讞讬诐 讗诇讛 砖讜讗诇讬诐:





讜专讘谞谉 诪讗讬 [讜讞讻诪讬诐 诪讛] 谞讗诪专 注诇讬讛诐? 讗诪专 专讘讬谞讗: 注诇讬讛诐 谞讗诪专 "讜讗讛讘讬讜 讻爪讗转 讛砖诪砖 讘讙讘专转讜" (砖讜驻讟讬诐 讛, 诇讗). 讜砖讘讬诐 诇讚讜谉 讘讛诇讻讜转 讙讘讬讬转 爪讚拽讛.





转谞讜 专讘谞谉 [砖谞讜 讞讻诪讬诐]: 讙讘讗讬 爪讚拽讛 讗讬谞谉 专砖讗讬谉 诇驻专讜砖 讝讛 诪讝讛 讜诇讙讘讜转 讻诇 讗讞讚 诇注爪诪讜 讘诪拽讜诐 讗讞专, 讗讘诇 驻讜专砖 讙讘讗讬 诪讞讘讬专讜 讘讗讜转讜 诪拽讜诐, 讻讙讜谉 讝讛 讛讜诇讱 诇砖注专 砖诇 讛讘讬转 讜讝讛 诇讞谞讜转. 诪爪讗 讛讙讘讗讬 诪注讜转 讘砖讜拽 — 诇讗 讬转谞诐 讘转讜讱 讻讬住讜 讛驻专讟讬, 讗诇讗 谞讜转谞谉 诇转讜讱 讗专谞拽讬 砖诇 爪讚拽讛, 讜诇讻砖讬讘讗 诇讘讬转讜 讬讟诇诐 诪砖诐, 讻讚讬 砖诇讗 讬讘讜讗讜 诇讞砖讜讚 讘讜 砖诇拽讞 诇注爪诪讜 诪讻住驻讬 讛爪讚拽讛. 讻讬讜爪讗 讘讜, 讗诐 讛讬讛 讙讘讗讬 讛爪讚拽讛 谞讜砖讛 讘讞讘讬专讜 诪谞讛 (诪讗讛 讚讬谞专) 讜驻专注讜 讞讘讬专讜 讘砖讜拽 — 诇讗 讬转谞谞讜 讗转 讛讻住祝 砖讛讜讗 诪拽讘诇 诇转讜讱 讻讬住讜, 讗诇讗 谞讜转谞谉 诇转讜讱 讗专谞拽讬 砖诇 爪讚拽讛, 讜诇讻砖讬讘讗 诇讘讬转讜 讬讟诇诐.





转谞讜 专讘谞谉 [砖谞讜 讞讻诪讬诐]: 讙讘讗讬 爪讚拽讛 砖讗讬谉 诇讛诐 注谞讬讬诐 诇讞诇拽 讜谞砖讗专 讛讻住祝 讘讬讚诐 — 驻讜专讟讬谉, 讻诇讜诪专, 讗转 驻专讜讟讜转 讛谞讞讜砖转 砖讚专讻谉 诇讛讞诇讬讚 诪讞诇讬驻讬诐 讘讚讬谞专讬 讻住祝 诇讗讞专讬诐, 讜讗讬谉 驻讜专讟讬谉 诇注爪诪谉 诪驻谞讬 讛讞砖讚. 讜讻谉 讙讘讗讬 转诪讞讜讬 砖讗讬谉 诇讛诐 注谞讬讬诐 诇讞诇拽 诇讛诐 讗转 讛诪讝讜谞讜转 — 诪讜讻专讬谉 讗转 讛诪讝讜谞讜转 诇讗讞专讬诐 讜讗讬谉 诪讜讻专讬谉 诇注爪诪谉 诪讟注诐 讝讛. 诪注讜转 砖诇 爪讚拽讛 讗讬谉 诪讜谞讬谉 讗讜转谉 砖转讬诐 砖转讬诐, 讗诇讗 讗讞转 讗讞转 砖诪讗 转讛讬讛 讟注讜转 讘讞砖讘讜谉, 讜爪专讬讱 诇诪谞讜转 讘讚拽讚讜拽 讙讚讜诇.





讗诪专 讗讘讬讬: 诪专讬砖 [诪转讞讬诇讛] 诇讗 讛讜讛 讬转讬讘 诪专 讗爪讬驻讬 讚讘讬 讻谞讬砖转讗 [讛讬讛 讬讜砖讘 讗讚讜谞讬 诪讜专讬 专讘讛, 注诇 讛诪讞爪诇讜转 砖诇 讘讬转 讛讻谞住转] 诪砖讜诐 砖谞拽谞讜 诪讻住驻讬 拽讜驻转 爪讚拽讛, 讻讬讜谉 砖砖诪注讛 诇讛讗 讚转谞讬讗 [讗转 讝讜 砖砖谞讬谞讜 讘讘专讬讬转讗] 砖专砖讗讬诐 诇拽讞转 讗转 讛爪讚拽讛 讜诇砖谞讜转讛 诇讻诇 诪讛 砖讬专爪讜, 讛讜讛 讬转讬讘 [讛讬讛 讬讜砖讘]. 讗诪专 讗讘讬讬: 诪专讬砖 讛讜讛 注讘讬讚 诪专 转专讬 讻讬住讬 [诪转讞讬诇讛 讛讬讛 注讜砖讛 讗讚讜谞讬, 专讘讛, 砖谞讬 讻讬住讬诐], 讞讚 [讗讞讚] 诇注谞讬讬 讚注诇诪讗 [讛注讜诇诐] 诇注谞讬讬诐 讘讻诇诇, 讜讞讚 [讜讗讞讚] 诇注谞讬讬 讚诪转讗 [讛注讬专], 讻讬讜谉 砖砖诪注讛 诇讛讗 讚讗诪专 诇讬讛 [讗转 讝讜 砖讗诪专 诇讜] 砖诪讜讗诇 诇专讘 转讞诇讬驻讗 讘专 讗讘讚讬诪讬: 注讘讬讚 讞讚 讻讬住讗 [注砖讛 讻讬住 讗讞讚 讘诇讘讚]

